Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: az 1994. évi XXIII. törvény hatálybalépésekor az utódszervezetek, illetve a nemzetbiztonsági szolgálatok számára ügyviteli értékkel nem bírtak.
Paragraph Index: 1000

az 1994. évi XXIII. törvény hatálybalépésekor az utódszervezetek, illetve a nemzetbiztonsági szolgálatok számára ügyviteli értékkel nem bírtak. A Történeti Hivatal adatfeldolgozó és feltáró osztályának vezetője arról tájékoztatott, hogy a kérelmek teljesítésekor utalnak arra, hogy az iratanyag jelenlegi rendezettségi szintjén csak az átadás-átvételi elismervényben megjelölt dokumentumok állnak rendelkezésre. Amennyiben a feldolgozás során újabb iratok kerülnek elő, az állampolgárok kérelmére visszatérnek. Ha Önnek határozott gyanúja van arra vonatkozóan, hogy az említett jogszabályokkal ellentétes módon nem bocsátottak rendelkezésére iratokat, kérem szíveskedjék erről értesíteni.[...] Budapest, 1997. november 13. Üdvözlettel: Dr. Majtényi László (775/A/1997) 1999/18/II. szám [Válaszlevél a Posta-takaréklevél kiváltásakor történő személyazonosítás ügyében] [...] Kecskemét Tisztelt Asszonyom! A Posta-takaréklevél kiváltásakor felmerült problémájával kapcsolatosan az alábbiakról tájékoztatom: A személyes adatok védelméről és a közérdekű adatok

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes